stanford-oval/wikipedia huggingface dataset:
ตำบลท่าแร่
ประวัติ

บริเวณที่เป็นบ้านท่าแร่ในปัจจุบันแต่เดิมเป็นป่าโปร่ง มีต้นไม้ใหญ่น้อยตามลักษณะป่าไม้เขตร้อนชื้น ทางทิศตะวันออกของหมู่บ้านติดกับหนองหาร ซึ่งก่อน พ.ศ. 2482 ยังไม่มีประตูน้ำกั้นน้ำหนองหาร ในฤดูแล้งบ้านท่าแร่จะอยู่ลึกจากริมฝั่งหนองหารประมาณ 3 กิโลเมตร สภาพที่เป็นป่าใกล้ลำน้ำ จึงมีสัตว์ป่านานาชนิดตลอดจนมีปลาชุกชุม นับเป็นแหล่งที่มีความอุดมสมบูรณ์ที่สุดแห่งหนึ่งของบริเวณริมหนองหาร การตั้งชุมชนครั้งแรกที่บ้านท่าแร่  เป็นชุมชนชาวคริสตัง ซึ่งอพยพมาจากตัวเมืองสกลนคร ซึ่งเป็นทั้งชาวญวนและชาวไทญ้อ ซึ่งไม่พอใจการกีดกันการนับถือศาสนาคริสต์โรมันคาทอลิก ของกลุ่มผู้ปกครองเมืองสกลนครในสมัยนั้น (สมัย รัชกาลที่ 5) ทั้งนี้ด้วยเหตุที่กลุ่มผู้นับถือศาสนาคริสตัง จะมีการปฏิบัติพิธีกรรมทางศาสนาแตกต่างจากพุทธศาสนิกชน เช่น การทำพิธีมิสซา การรับศีลล้างบาป  โดยมีบาทหลวงเป็นผู้ประกอบพิธีซึ่งเป็นชาวต่างชาติ ประกอบกับนโยบายของราชสำนักที่กรุงเทพฯ ต้องการให้บ้านเมืองบำรุงพุทธศาสนามิให้มีการทำลายพุทธศาสนา และถือเป็นนโยบายหลักของเจ้าเมืองด้วย กลุ่มชาวญวนคริสตังจึงถูกกลั่นแกล้งอยู่เสมอ
ในช่วงเดือนมกราคม พ.ศ. 2424  ได้มีคณะบาทหลวง ออกเดินทางจากกรุงเทพฯ เข้าสู่ภาคอีสาน เพื่อเยี่ยมเยียนกลุ่ม ชาวคริสตังตามเมืองชนบทต่างๆ เช่น โคราช ขอนแก่น กาฬสินธุ์ กมลาไสย ร้อยเอ็ด ยโสธร อำนาจเจริญ อุบลราชธานี สกลนคร และนครพนม เมื่อคณะของบาทหลวงซึ่งประกอบด้วยบาทหลวงเกโกและครูทัน(ชาวญวน) มาถึงเมืองสกลนคร ทราบปัญหาดังกล่าว  จึงวางแผนย้ายกลุ่มชาวญวน และสถานที่เผยแพร่ศาสนาไปอยู่แห่งใหม่ โดยต่อแพไม้ไผ่ขนาดใหญ่บรรทุกผู้คนและเครื่องใช้ที่จำเป็นขึ้นแพไม้ไผ่ อธิษฐานเทวดามีคาแอล ให้พบแผ่นดินที่เหมาะแก่การเผยแพร่คริสต์ศาสนา กระแสลมได้พัดใบเรือซึ่ง ทำจากผ้าห่มกั้นลมไปถึงชายฝั่งอีกแห่งหนึ่งของหนองหาร พื้นดินส่วนใหญ่เต็มไปด้วยดินลูกรังที่เรียกว่า "หินแฮ่" จึงพากันตั้งชุมชนใหม่ขึ้นและเรียกว่า "ท่าแฮ่"   และมาใช้เป็น “ท่าแร่” ในปัจจุบัน
ผู้คนที่อพยพมาอยู่บ้านท่าแร่รุ่นแรกมีจำนวน 20 ครอบครัว  นับคนได้ประมาณ  150  คน มีทั้งชาวญวน ชาวไทญ้อสกลนคร  ซึ่งเป็นคริสตัง  และในเวลาต่อมาได้ มีชาวภูไทจากที่ต่างๆ อพยพเข้ามา อยู่ในชุมชนแห่งนี้ด้วย ภายใต้การนำ ของบาทหลวงยอแซฟ กอมบูริเออ ซึ่งได้พัฒนาชุมชนให้เป็นตารางยุโรป ได้จัดผังเมืองเป็นระบบเป็นล็อคๆ  เช่นเดียวกับเมืองในประเทศยุโรป  ซึ่งหาดูได้ยากในชุมชนอื่นๆ ของจังหวัดสกลนคร การอยู่อาศัยเกิดจากการผสมผสานกันระหว่างชนเผ่าต่างๆ คือ เผ่าผู้ไทย ไทลาว  ไทญ้อ  เวียดนาม  ทำให้เกิดการปลูกสร้างบ้านพักอาศัยที่มีรูปแบบชนิดต่างๆ เช่น บ้านไม้เสาสูงชนิดเรือนเกย  บ้านไม้เสาเตี้ยพื้นเกือบติดดิน บ้านไม้ชนิดเรือนแถวชั้นเดียว เรือนแถวสองชั้นซึ่งเป็นแบบบ้านไม้ที่ได้รับอิทธิพลจากเวียดนาม และแบบตึกก่อด้วยอิฐฉาบปูน ตึกโบราณทรงยุโรปเป็นตึกก่อด้วยอิฐ  เป็นตึกแถวสองชั้น  ถือว่าเป็นเอกลักษณ์ของชาวไทยเชื้อสายเวียดนามอย่างเด่นชัด  และเป็นตึกที่ผู้มีฐานะทางเศรษฐกิจดีจะพึงมีได้  เพราะค่าจ้างช่างและลูกมือช่าง  มีราคาแพง  ช่างผู้ควบคุมการก่อสร้างต้องจ้างช่างชาวเวียดนาม  ซึ่งมีความเชี่ยวชาญในด้านงานปูนมาออกแบบควบคุมงานก่อสร้างโดยเฉพาะ  วัสดุที่ใช้ในการก่อสร้างเป็นอิฐ  ปูนที่ผลิตขึ้นจากปูนขาว  ทราย  ยางบง  และโครงไม้  ก่อสร้างโดยใช้วิธีเรียงอิฐให้มีแรงเกาะยึดและค้ำยันด้วยความหนาของแผ่นอิฐ  ประสานเชื่อมด้วยปูนและคานไม้ซึ่งเป็นตัวประกบ  อุปกรณ์บางชนิด  เช่น  บานพับประตูบานพับหน้าต่าง  เป็นสินค้าสั่งจากประเทศฝรั่งเศสโดยช่างชาวเวียดนามทั้งสิ้น
ที่ตั้งและอาณาเขต

ตำบลเท่าแร่ตั้งอยู่ทางทิศเหนือของอำเภอเมือง มีอาณาเขตติดต่อกับตำบลข้างเคียงดังต่อไปนี้
ทิศเหนือ ติดต่อกับตำบลอุ่มจาน (อำเภอกุสุมาลย์) และตำบลนาแก้ว (อำเภอโพนนาแก้ว)
ทิศตะวันออก ติดต่อกับตำบลนาแก้ว (อำเภอโพนนาแก้ว) และตำบลท่าแร่
ทิศใต้ ติดต่อกับหนองหาร
ทิศตะวันตก ติดต่อกับตำบลเชียงเครือ (อำเภอเมือง)
การแบ่งเขตการปกครอง

ตำบลท่าแร่แบ่งเขตการปกครองออกเป็น 8 หมู่บ้าน ได้แก่
หมู่ที่ 1 บ้านท่าแร่
หมู่ที่ 2 บ้านพะโค
หมู่ที่ 3 บ้านท่าแร่เหนือ
หมู่ที่ 4 บ้านหนองบัวทอง
หมู่ที่ 5 บ้านป่าพนาวัลย์
หมู่ที่ 6 บ้านท่าแร่สามัคคี
หมู่ที่ 7 บ้านท่าแร่พัฒนา
หมู่ที่ 8 บ้านสร้างแก้วสมานมิตร
ตำบลท่าอุเทน

| ตำบลท่าอุเทน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Tha Uthen
ตำบลท่าอุเทนที่ตั้งในจังหวัดนครพนม
พิกัด: 17°34′46.884″N 104°35′40.099″E﻿ / ﻿17.57969000°N 104.59447194°E﻿ / 17.57969000; 104.59447194
ประเทศ: ไทย
จังหวัด: นครพนม
อำเภอ: ท่าอุเทน
พื้นที่
 • ทั้งหมด: 18.50 ตร.กม. (7.14 ตร.ไมล์)
ประชากร (2563)
 • ทั้งหมด: 4,839 คน
 • ความหนาแน่น: 261.56 คน/ตร.กม. (677.4 คน/ตร.ไมล์)
รหัสไปรษณีย์ : 48120
รหัสภูมิศาสตร์: 480301
 ส่วนหนึ่งของสารานุกรมประเทศไทย
| เทศบาลตำบลท่าอุเทน |
| --- | --- |
เทศบาลตำบล
พิกัด: 17°34′46.884″N 104°35′40.099″E﻿ / ﻿17.57969000°N 104.59447194°E﻿ / 17.57969000; 104.59447194
ประเทศ:  ไทย
จังหวัด: นครพนม
อำเภอ: ท่าอุเทน
รหัส อปท.: 05480301
เว็บไซต์: www.thauthen.go.th
 ส่วนหนึ่งของสารานุกรมประเทศไทย
ท่าอุเทน เป็นตำบลหนึ่งในอำเภอท่าอุเทน จังหวัดนครพนม ตั้งอยู่ริมแม่น้ำโขง มีพื้นที่ทั้งสิ้น 18.5 ตารางกิโลเมตร พื้นที่ทั้งตำบลอยู่ในเขตเทศบาลตำบลท่าอุเทน
ประวัติ

องค์กรปกครองส่วนท้องถิ่นในตำบลท่าอุเทน เดิมมีฐานะเป็นสุขาภิบาล ได้รับการยกฐานะจากสุขาภิบาลตามพระราชบัญญัติเปลี่ยนแปลงฐานะจากสุขาภิบาลเป็นเทศบาลเมื่อวันที่ 25 พฤษภาคม พ.ศ. 2542 ประกาศในราชกิจจานุเบกษาฉบับกฤษฎีกา เล่มที่ 116 ตอนที่ 9 ก. ลงวันที่ 24 กุมภาพันธุ์ พ.ศ. 2542  เป็นเทศบาลขนาดเล็กจึงประกาศยุบองค์การบริหารส่วนตำบลท่าอุเทน โดยรวมพื้นที่เข้ากับเทศบาลตำบลท่าอุเทน ตามประกาศกระทรวงมหาดไทย ณ วันที่ 6 กันยายน พ.ศ. 2547 เทศบาลตำบลท่าอุเทน มีพื้นที่ทั้งสิ้น 18.5 ตารางกิโลเมตร
การปกครอง

เทศบาลตำบลท่าอุเทนมีนายกเทศมนตรีมาจากการเลือกตั้ง และมีสภาเทศบาลที่มีสมาชิกทั้งหมด 12 คน แบ่งเขตการเลือกตั้งออกเป็น 2 เขตเลือกตั้ง ตำบลท่าอุเทนแบ่งออกเป็น 7 หมู่บ้าน ส่วนเขตการปกครองของเทศบาลแบ่งออกเป็น 11 ชุมชน ประกอบด้วย
ชุมชนตะวันเบิกฟ้า
ชุมชนวัดไตรภูมิ
ชุมชนวัดป่าโพธิ์ศรี
ชุมชนวัดกลาง
ชุมชนวัดโพธิ์ไชย
ชุมชนวัดศีรษะเกษ
ชุมชนวัดสว่างอารมณ์
ชุมชนวัดโพนแก้ว
ชุมชนวัดพระธาตุท่าอุเทน
ชุมชนบ้านน้อยหัวบึง
ชุมชนบ้านนาเหนือ
แหล่งข้อมูลอื่น

เว็บไซต์เทศบาลตำบลท่าอุเทน เก็บถาวร 2018-11-29 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดนครพนม |
| --- | --- | --- |
| เทศบาลเมือง | นครพนม |  |
| เทศบาลตำบล |  เมืองนครพนม หนองญาติ  ท่าอุเทน ท่าอุเทน  เวินพระบาท  ธาตุพนม นาหนาด  น้ำก่ำ  ธาตุพนม  ธาตุพนมใต้  ฝั่งแดง  นาแก นาแก  พระซอง  นาหว้า นาหว้า  ท่าเรือ  บ้านแพง บ้านแพง  ปลาปาก ปลาปาก  โพนสวรรค์ โพนสวรรค์  เรณูนคร เรณูนคร  ศรีสงคราม นาคำ  บ้านข่า  ศรีสงคราม  สามผง  หาดแพง  |  |
ซง มย็อง-กึน

| --- | --- |
ซง มย็อง-กึน
ฮันกึล: 송명근
อาร์อาร์: Song Myeonggeun 
เอ็มอาร์: Song Myŏngkŭn 
ซง มย็อง-กึน (ฮันกึล: 송명근; เกิดวันที่ 12 มีนาคม ค.ศ. 1993) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่อันซันโอเคเซฟวิงส์แบงก์
สังกัดสโมสร

| 0 | 1 | 2 | 3 |
| --- | --- | --- | --- |
| สโมสร | ประเทศ | จาก | ถึง |

| อันซันโอเคเซฟวิงส์แบงก์ |  เกาหลีใต้ | 2012 | ปัจจุบัน |
แหล่งข้อมูลอื่น

Song Myung-geun profile at 2013 World League
Song Myung-geun profile at 2014 World Championship
ถ้าเรียกมันว่ารัก

| "ถ้าเรียกมันว่ารัก" |
| --- | --- |

เพลงโดยภพธร สุนทรญาณกิจ
จากอัลบั้มเพลงประกอบละคร แอบรักออนไลน์
วางจำหน่าย: 30 ธันวาคม พ.ศ. 2557
บันทึกเสียง: พ.ศ. 2557
แนวเพลง: ป็อปร็อก
ความยาว: 3:40
ค่ายเพลง: แชนเดอเลียร์มิวสิก
ผู้ประพันธ์เพลง: ณรงค์วิทย์ เตชะธนะวัฒน์

มิวสิกวิดีโอ
"ถ้าเรียกมันว่ารัก" ที่ยูทูบ
 
"ถ้าเรียกมันว่ารัก" เป็นเพลงประกอบละครโทรทัศน์เรื่อง แอบรักออนไลน์ ทางช่อง 3 ขับร้องโดย ภพธร สุนทรญาณกิจ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 30 ธันวาคม พ.ศ. 2557 เพลงนี้เป็นเพลงที่บอกถึงอาการสับสนในหัวใจ ว่าอาการกระวนกระวายที่เกิดขึ้นนั้นเรียกว­่า “รัก” ได้หรือเปล่า
การตอบรับ

เพลง "ถ้าเรียกมันว่ารัก" ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 52
ซี้ดเอฟเอ็ม ชาร์ตท็อป 20: 6
ไอทูนส์สโตร์ไทยแลนด์ ท็อปชาร์ต: 4
เอฟเอ็ม วัน 103.5 ชาร์ต วันทูเท็น: 7
ทางหลวงแผ่นดินหมายเลข 125

|  ทางหลวงแผ่นดินหมายเลข 125 |
| --- | --- |
ทางเลี่ยงเมืองสุโขทัย

ข้อมูลของเส้นทาง

ส่วนหนึ่งของ 
 
ความยาว: 34.789 กิโลเมตร (21.617 ไมล์)
มีขึ้นเมื่อ: พ.ศ. 2540–ปัจจุบัน
ทางแยกที่สำคัญ
ปลายทางทิศตะวันตก:  ถ.จรดวิถีถ่อง ใน อ.เมือง จ.สุโขทัย
 :  ทล.102 ใน อ.เมือง จ.สุโขทัย   ถ.จรดวิถีถ่อง ใน อ.เมือง จ.สุโขทัย
ปลายทางทิศตะวันออก:  ถ.สิงหวัฒน์ ใน อ.กงไกรลาศ
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 125 หรือ ทางเลี่ยงเมืองสุโขทัย เป็นถนนเลี่ยงอุทยานประวัติศาสตร์สุโขทัยและตัวเมืองสุโขทัย สายทางเริ่มต้นที่แยกก่อนเข้าอุทยานประวัติศาสตร์สุโขทัย และสิ้นสุดที่แยกก่อนเข้าสุโขทัยอำเภอกงไกรลาศ จังหวัดสุโขทัย มีระยะทางตลอดทั้งสายรวม 34.789 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 16 อีกด้วย เดิมทางนี้เป็นทางหลวงแผ่นดินหมายเลข 12
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
จูกัดเจ้ง

ขุนพลและขุนนางของรัฐง่อก๊ก
| จูกัดเจ้ง (จูเก่อ จิ้ง) |
| --- | --- |
諸葛靚

เสนาบดีกลาโหม (大司馬 ต้าซือหม่า)
ดำรงตำแหน่ง ค.ศ. ? (?) – ค.ศ. 280 (280)
กษัตริย์: ซุนโฮ
ขุนพลขวา (右將軍 โย่วเจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: ซุนฮิว/ซุนโฮ
 
ข้อมูลส่วนบุคคล
เกิด: ก่อนปี ค.ศ. 257 อำเภออี๋หนาน มณฑลชานตง
เสียชีวิต: หลังปี ค.ศ. 284
บุตร: จูเก่อ อี๋ จูเก่อ ฮุย
บุพการี: จูกัดเอี๋ยน (บิดา)
ญาติ: ภรรยาของสุมาเตี้ยม (พี่สาว) ภรรยาของหวาง กว่าง (พี่สาว)
อาชีพ: ขุนพล, ขุนนาง
ชื่อรอง: จ้งซือ (仲思)

จูกัดเจ้ง หรือ จูกัดเจง (มีบทบาทในช่วงปี ค.ศ. 257-284)  มีชื่อในภาษาจีนกลางว่า จูเก่อ จิ้ง (จีน: 諸葛靚; พินอิน: Zhūgě Jìng) ชื่อรอง จ้งซือ (จีน: 仲思; พินอิน: Zhòngsī) เป็นขุนพลและขุนนางของรัฐง่อก๊กในยุคสามก๊กของจีน แม้ว่าจูกัดเจ้งมีพื้นเพจากรัฐวุยก๊กแต่ถูกส่งตัวไปง่อก๊กในฐานะตัวประกันในระหว่างที่จูกัดเอี๋ยนผู้บิดาก่อกบฏต่อวุยก๊กในปี ค.ศ. 257 หลังการเสียชีวิตของบิดาในปี ค.ศ. 258 จูกัดเจ้งยังคงอยู่ในง่อก๊กต่อไปโดยได้ทำหน้าที่เป็นขุนพลจนกระทั่งรัฐล่มสลายในปี ค.ศ. 280 ซึ่งเป็นจุดสิ้นสุดของยุคสามก๊ก
กบฏจูกัดเอี๋ยน

บทความหลัก: กบฏจูกัดเอี๋ยน
ไม่มีข้อมูลประวัติในช่วงต้นของจูกัดเจ้งมากนักนอกเหนือจากว่าครอบครัวของจูกัดเจ้งเป็นชาวอำเภอหยางตู (陽都縣 หยางตูเซี่ยน) เมืองลองเอี๋ยหรือลงเสีย (琅邪郡 หลางหยาจฺวิ้น) ซึ่งปัจจุบันคืออำเภออี๋หนานหรืออำเภออี๋ฉุ่ย มณฑลชานตง บิดาของจูกัดเจ้งคือจูกัดเอี๋ยน ดำรงตำแหน่งสำคัญในราชสำนักวุยก๊กและเข้าร่วมในการปราบกบฏครั้งใหญ่ต่อวุยก๊กในปี ค.ศ. 251และค.ศ. 255 อย่างไรก็ตาม ด้วยเหตุที่เหล่าผู้ที่ส่วนเกี่ยวข้องอย่างใกล้ชิดกับจูกัดเอี๋ยนถูกกวาดล้างโดยตระกูลสุมาที่กำลังผูกขาดอำนาจรัฐ จูกัดเอี๋ยนกลัวว่าตนจะพบจุดจบแบบเดียวกันจึงตัดสินใจก่อกบฏที่อำเภอฉิวฉุน (壽春 โช่วชุน; อยู่บริเวณอำเภอโช่ว นครลู่อาน มณฑลอานฮุยในปัจจุบัน) ในปี ค.ศ. 257 โดยร้องขอให้ง่อก๊กที่เป็นรัฐอริของวุยก๊กมาช่วยสนับสนุน และเพื่อเป็นการรับประกันการเป็นพันธมิตรกับง่อก๊ก จูกัดเอี๋ยนจึงส่งจูกัดเจ้งไปเกี๋ยนเงียบนครหลวงของง่อก๊กในฐานะตัวประกัน
การก่อกบฏของจูกัดเอี๋ยนสิ้นสุดในปี ค.ศ. 258 เมื่อจูกัดเอี๋ยนถูกขุนพลเฮาหุนสังหาร ครอบครัวของจูกัดเจ้งที่อยู่ด้วยกันกับจูกัดเอี๋ยนถูกกวาดล้างเพื่อเป็นการลงโทษจากการก่อกบฏของจูกัดเอี๋ยน แม้ว่าพี่สาวคนหนึ่งจะได้รับการไว้ชีวิตเพราะสมรสกับสุมาเตี้ยมที่เป็นสมาชิกของตระกูลสุมาคนหนึ่ง จูกัดเจ้งไม่ได้กลับไปวุยก๊กและยังคงอยู่ในง่อก๊กที่ซึ่งจูกัดเจ้งได้รับราชการในฐานะนายทหาร ในง่อก๊กจูกัดเจ้งได้รับการแต่งตั้งเป็นขุนพลขวา (右將軍 โย่วเจียงจฺวิน) และเสนาบดีกลาโหม (大司馬 ต้าซือหม่า)
กบฏชือ ต้าน

ในปี ค.ศ. 264 ซุนโฮขึ้นครองราชย์เป็นจักรพรรดิแห่งง่อก๊ก ก่อนหน้าปี ค.ศ. 266 ที่วุยก๊กจะล่มสลายแล้วถูกแทนที่ด้วยราชวงศ์จิ้น ส่วนจ๊กก๊กถูกวุยก๊กพิชิตไปแล้วตั้งแต่ปี ค.ศ. 263
ในปี ค.ศ. 265 ซุนโฮย้ายนครหลวงจากเกี๋ยนเงียบไปยังบู๊เฉียง (武昌; ปัจจุบันคือนครเอ้อโจว มณฑลหูเป่ย์) โดยมอบหมายให้จูกัดเจ้งและขุนพลติง กู้ (丁固) อยู่ป้องกันเกี๋ยนเงียบ
ในเดือนพฤศจิกายน ค.ศ. 266 ผู้นำกลุ่มโจรชื่อชือ ต้าน (施但) เห็นว่าซุนโฮไม่ได้ประทับอยู่ในเกี๋ยนเงียบ จึงใช้โอกาสนี้ลักพาตัวซุน เชียน (孫謙) พระอนุชาของซุนโฮ โดยหวังจะตั้งซุน เชียนขึ้นเป็นจักรพรรดิองค์ใหม่ จากนั้นชือ ต้านจึงก่อกบฏและรวบรวมคนได้ 10,000 คนมาอยู่ใต้บังคับบัญชาของตนก่อนจะมุ่งไปเกี๋ยนเงียบ เมื่อชือ ต้านมาถึงเกี๋ยนเงียบที่เป็นนครหลวงเดิม ได้ส่งทูตมาพบจูกัดเจ้งเพื่อเชิญมาร่วมการก่อกบฏ แต่จูกัดเจ้งตัดศีรษะทูต และร่วมกับติง กู้ยกออกไปทำศึกกับชือ ต้านที่หนิวถุน (牛屯; อยู่ทางตะวันออกเฉียงใต้ของนครหนานจิง มณฑลเจียงซูในปัจจุบัน) ทัพของชือ ต้านสวมเกราะด้อยคุณภาพจึงถูกตีแตกพ่ายกระจัดกระจายไป เหล่าขุนพลช่วยซุน เชียนกลับมาได้ แต่ซุนโฮทรงมีรับสั่งให้สำเร็จโทษซุน เชียนเพราะพระองค์ทรงเข้าพระทัยว่าซุน เชียนเป็นผู้สมรู้ร่วมคิดในการก่อกบฏอย่างเต็มพระทัย
ยุทธการที่หับป๋า (ค.ศ. 268)

ในปี ค.ศ. 268 จูกัดเจ้งและเตงฮองผู้เป็นเสนาบดีกลาโหมของง่อก๊กยกทัพจากเนินเชฺว่ (芍陂 เชฺว่เปย์; อยู่ทางใต้ของอำเภอโช่ว มณฑลอานฮุยในปัจจุบัน) และโจมตีหับป๋า (合肥 เหอเฝย์) ซึ่งมีโจเป๋า (石苞 ฉือ เปา) เป็นผู้ป้องกัน แต่จูกัดเจ้งและเตงฮองถูกกองกำลังเสริมของราชวงศ์จิ้นที่นำโดยซือหม่า จฺวิ้น (司馬駿) โจมตีแตกพ่าย เตงฮองเขียนหนังสือติดต่อกับโจเป๋าในเรื่องไม่สำคัญ หลังจากประนีประนามกันแล้ว ทั้งสองฝ่ายก็ล่าถอยกลับไป
การพิชิตง่อก๊ก

บทความหลัก: การพิชิตง่อก๊กโดยราชวงศ์จิ้น
ปลายปี ค.ศ. 279 สุมาเอี๋ยน (จักรพรรดิจิ้นอู่ตี้) จักรพรรดิแห่งราชวงศ์จิ้นเปิดฉากการบุกง่อก๊กเต็มรูปแบบ ในขณะที่ทัพของราชวงศ์จิ้นมุ่งไปยังเกี๋ยนเงียบนครหลวงของง่อก๊ก จูกัดเจ้งพร้อมด้วยสิมเอ๋ง (沈瑩 เฉิ่น อิ๋ง) และซุน เจิ้น (孫震) ภายใต้การบังคับบัญชาของเตียวเค้าอัครมหาเสนาบดีแห่งง่อก๊ก ได้ยกพล 30,000 นายเพื่อขับไล่อองหุย (王渾 หวาง หุน) แม่ทัพฝ่ายราชวงศ์จิ้น ทั้งหมดปิดล้อมจางเ ฉียว (張喬) ผู้ใต้บังคับบัญชาของอองหุยที่หยางเหอ (杨荷; ทางเหนือของอำเภอเหอ มณฑลอานฮุยในปัจจุบัน) จาง เฉียวยอมจำนนเพราะมีกำลังทหารด้อยกว่า จูกัดเจ้งแนะนำเตียวเค้าให้ประหารชีวิตจาง เฉียวและเหล่าทหารใต้บังคับบัญชา เพราะจูกัดเจ้งเชื่อว่าจาง เฉียวกำลังรอกำลังเสริมของราชวงศ์จิ้นมาถึง เตียวเค้าเพิกเฉยต่อคำเตือนของจูกัดเจ้งและนำทัพต่อไปทางอองหุย  จากนั้นทัพง่อก๊กต่อสู้กับโจว จฺวิ้น (周浚) ข้าหลวงมณฑลของมณฑลยังจิ๋นของฝ่ายราชวงศ์จิ้น  แต่คราวนี้ทัพง่อก๊กกลับเป็นฝ่ายถูกตีจนถอยร่น ระหว่างที่ล่าถอย เหล่าขุนพลราชวงศ์จิ้นก็ยกไล่ตามตี แล้วจาง เฉียวก็ก่อกบฏในทัพง่อก๊กตามที่จูกัดเจ้งได้คาดการณ์ไว้ ทัพราชวงศ์จิ้นทำลายล้างทัพง่อก๊กที่ป่านเฉียว (版橋; ทางใต้ของอำเภอเหอ มณฑลอานฮุยในปัจจุบัน)
จูกัดเจ้งตีฝ่าวงล้อมออกไปพร้อมทหารหลายร้อยนายก่อนจะกลับมาตามหาเตียวเค้า เมื่อพบเตียวเค้า จูกัดเจ้งพยายามโน้มน้าวเตียวเค้าให้หนี แต่เตียวเค้าตั้งใจแน่วแน่ที่จะอยู่ต่อและสู้จนตัวตาย จูกัดเจ้งพยายามดึงตียวเค้าออกจากที่รบแต่ไม่สำเร็จ ท้ายที่สุดจูกัดเจ้งก็ร้องไห้และจากไปโดยไม่มีเตียวเค้าไปด้วย กล่าวกันว่าหลังจากไปร้อยกว่าก้าว จูกัดเจ้งหันกลับมาและเห็นทหารทัพราชวงศ์จิ้นสังหารเตียวเค้าไปแล้ว ภายหลังจูกัดเจ้งและซุน อี้ (孫奕) ยอมจำนนต่อสุมาเตี้ยม
ประวัติหลังการล่มสลายของง่อก๊ก

หลังง่อก๊กยอมจำนนต่อราชวงศ์จิ้นในปี ค.ศ. 280 ซุนโฮและอดีตขุนนางง่อก๊กบางคนรวมถึงจูกัดเจ้งถูกย้ายไปอยู่ที่ลกเอี๋ยง จักรพรรดิสุมาเอี๋ยนเป็นสหายในวัยเด็กกับจูกัดเจ้งและทรงต้องการจะพบกับจูกัดเจ้ง แต่จูกัดเจ้งยังมีความแค้นต่อตระกูลสุมาที่มีส่วนในการตายของสมาชิกในครอบครัวจึงปฏิเสธที่พบพระองค์
เรื่องเล่าในชื่อชัวซิน-ยฺหวี่ระบุว่าจักรพรรดิสุมาเอี๋ยนทรงทราบว่าสุมาเตี้ยมที่เป็นพระปิตุลา (อา) ของพระองค์สมรสกับพี่สาวของจูกัดเจ้ง จึงตัดสินพระทัยเสด็จไปพบจูกัดเจ้งที่บ้าน เมื่อจูกัดเจ้งได้ยินว่าสุมาเอี๋ยนเสด็จมาถึง ก็พยายามจะซ่อนตัวอยู่ในห้องส้วม ในที่สุดก็ถูกสุมาเอี๋ยนพบตัว สุมาเอี๋ยนตรัสกับจูกัดเจ้งว่า "วันนี้ ในที่สุดเราก็ได้พบกันอีกครั้ง" จูกัดเจ้งทูลตอบทั้งน้ำตาว่า "กระหม่อมเสียใจที่ไม่อาจเอาสีทาตัวและลอกผิวหนังออกจากหน้าได้ ก่อนที่กระหม่อมจะได้พบกับฝ่าบาทอีกครั้ง!" อ้างอิงถึงเรื่องราวของอิเยียง (豫讓 ยฺวี่ ร่าง) และเนี่ย เจิ้ง (聶政) จักรพรรดิสุมาเอี๋ยนจึงเสด็จกลับวังด้วยความละอายพระทัย
จักรพรรดิสุมาเอี๋ยนเสนอให้จูกัดเจ้งได้รับการแต่งตั้งเป็นเสนาบดีกลาโหม (大司馬 ต้าซือหม่า) แต่จูกัดเจ้งปฏิเสธ ภายหลังสุมาเอี๋ยนเสนอให้แต่งตั้งเป็นขุนนางมหาดเล็ก (侍中 ชื่อจง) แต่จูกัดเจ้งก็ปฏิเสธอีก จูกัดเจ้งกลับไปบ้านเกิดและและใช้ชีวิตในฐานะสามัญชนในช่วงชีวิตที่เหลือ กล่าวกันว่าจูกัดเจ้งไม่เคยนั่งหันหน้าไปทางลกเอี๋ยงเลยเพราะความแค้น จนกระทั่งจูกัดเจ้งเสียชีวิต จูกัดเจ้งมีบุตรชายอย่างน้อย 2 คนคือจูเก่อ ฮุย (诸葛恢) และจูเก่อ อี๋ (諸葛頤) ทั้งคู่รับราชการในราชสำนักราชวงศ์จิ้น
เกร็ดประวัติ > บทสนทนากับซุนโฮ

ครั้งหนึ่งซุนโฮตรัสถามจูกัดเจ้งในราชสำนักว่า "ท่านเสนาดีจ้งซือ (ชื่อรองของจูกัดเจ้ง) ท่านกำลังคิดอะไรอยู่หรือ" จูกัดเจ้งทูลตอบว่า "เมื่ออยู่ที่บ้าน กระหม่อมคิดถึงความกตัญญู เมื่อกระหม่อมกำลังทำงานกระหม่อมคิดถึงการอุทิศตน เมื่อกระหม่อมอยู่กับเพื่อน กระหม่อมคิดถึงความไว้วางใจ ล้วนเป็นสิ่งที่ต้องคิดถึง"
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หลิว อี้ชิ่ง (บรรณาธิการ) (ป. คริสต์ศตวรรษที่ 5). ชื่อชัวซิน-ยฺหวี่ / ชื่อ-ยฺหวี่.
ฝาน เสฺวียนหลิง (648). จิ้นชู.
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
ถ้าเธอจะไป

| "ถ้าเธอจะไป" |
| --- | --- |

เพลงโดยคณิตกุล เนตรบุตร
จากอัลบั้มเพลงประกอบละครโทรทัศน์ 2 รัก 2 วิญญาณ
วางจำหน่าย: 21 เมษายน พ.ศ. 2558
บันทึกเสียง: พ.ศ. 2558
แนวเพลง: ป็อป
ความยาว: 4:25
ค่ายเพลง: เวิร์กแก๊งค์ (จีเอ็มเอ็ม แกรมมี่)
ผู้ประพันธ์เพลง: มณฑวรรณ ศรีวิเชียร
โปรดิวเซอร์: เรืองกิจ ยงปิยะกุล

มิวสิกวิดีโอ
"ถ้าเธอจะไป" ที่ยูทูบ
 
"ถ้าเธอจะไป" เป็นซิงเกิลของคณิตกุล เนตรบุตร ประพันธ์เนื้อร้องโดย มณฑวรรณ ศรีวิเชียร แต่งทำนอง-เรียบเรียงโดย เรืองกิจ ยงปิยะกุล ออกจำหน่ายในวันที่ 21 เมษายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่ และได้ถูกนำมาใช้ในเพลงประกอบละครโทรทัศน์ 2 รัก 2 วิญญาณ และบัลลังก์เมฆ ปี พ.ศ. 2558
การตอบรับ

เพลง "ถ้าเธอจะไป" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 5
อีเอฟเอ็ม ชาร์ต 94 ท็อป แอรเพลย์: 12
Click Chart Top 20: 10
จีเอ็มเอ็ม แกรมมี่ จีเมมเบอร์ ซองชาร์ตท็อป 100: 22
ถ้านอนไม่หลับ ไปนับดาวกันไหม

| --- | --- |
ถ้านอนไม่หลับ ไปนับดาวกันไหม

君は放課後インソムニア (Kimi wa Hōkago Insomunia)
ชื่อภาษาอังกฤษ: Insomniacs After School
แนว: สุขนาฏกรรมจินตนิยม นาฏกรรม
มังงะ
เขียนโดย: มาโกโตะ โอจิโระ
สำนักพิมพ์: โชงากูกัง
สำนักพิมพ์ภาคภาษาไทย: เนชั่น เอ็ดดูเทนเมนท์
นิตยสาร: บิกคอมิกสปิริตส์รายสัปดาห์
กลุ่มเป้าหมาย: เซเน็ง
วางจำหน่ายตั้งแต่: 20 พฤษภาคม พ.ศ. 2562 – 21 สิงหาคม พ.ศ. 2566
จำนวนเล่ม: 14 (ญี่ปุ่น) 9 (ไทย)
อนิเมะโทรทัศน์
กำกับโดย: ยูกิ อิเกดะ
อำนวยการโดย: เอมิ คาชิมูระ เคียวเฮ นิชิกาวะ เรโกะ ซาซากิ โทโมกิ อูเอดะ ยูริโกะ ทามาดะ ชิฮารุ นางาอิ
เขียนบทโดย: รินตาโร อิเกดะ
ดนตรีโดย: ยูกิ ฮายาชิ
สตูดิโอ: ไลเดนฟิมส์
ถือสิทธิ์โดย: มิวส์ คอมมิวนิเคชัน
เครือข่าย: ทีวีโตเกียว
ฉาย:  11 เมษายน พ.ศ. 2566  –  4 กรกฎาคม พ.ศ. 2566
ตอน: 13
ภาพยนตร์ฉบับคนแสดง
กำกับโดย: ชิฮิโระ อิเกดะ
เขียนบทโดย: อิซูมิ ทากาฮาชิ ชิฮิโระ อิเกดะ
ดนตรีโดย: โนบูอากิ ชินซาวะ
สตูดิโอ: ยูไนเต็ดโปรดักชันส์
ฉาย: 23 มิถุนายน พ.ศ. 2566 (ญี่ปุ่น) 23 กรกฎาคม พ.ศ. 2566
ความยาว: 113 นาที
 สถานีย่อยการ์ตูนญี่ปุ่น
ถ้านอนไม่หลับ ไปนับดาวกันไหม (ญี่ปุ่น: 君は放課後インソムニア; โรมาจิ: Kimi wa Hōkago Insomunia) เป็นซีรีส์มังงะญี่ปุ่น แต่งเรื่องและวาดภาพโดยมาโกโตะ โอจิโระ ตีพิมพ์ในนิตยสารบิกคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่เดือนพฤษภาคม พ.ศ. 2562 ถึงสิงหาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนเมษายนถึงกรกฎาคม พ.ศ. 2566 ภาพยนตร์คนแสดงดัดแปลงออกฉายที่ประเทศญี่ปุ่นในเดือนมิถุนายน พ.ศ. 2566 และออกฉายในประเทศไทยในเดือนพฤศจิกายน พ.ศ. 2566
เนื้อเรื่อง

ในเมืองนานาโอะ จังหวัดอิชิกาวะ นาคามิ กันตะกำลังประสบปัญหานอนไม่หลับจึงหาเวลามางีบในหอดูดาวของโรงเรียนที่ถูกทิ้งร้าง ที่นั่นเขาได้พบกับหญิงสาวผู้เข้ากับคนง่ายและสบาย ๆ ชื่อมางาริ อิซากิซึ่งมีปัญหาเรื่องนอนไม่หลับเช่นกัน ทั้งสองจึงได้สร้างมิตรภาพแบบแปลก ๆ และก่อตั้งชมรมดาราศาสตร์ของโรงเรียนที่ปิดตัวไปแล้วขึ้นมาใหม่
แหล่งข้อมูลอื่น

เว็บไซต์ทางการของมังงะที่ Big Comic Bros (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ ถ้านอนไม่หลับ ไปนับดาวกันไหม ที่มิวส์ ไทยแลนด์
ภาพยนตร์ "ถ้านอนไม่หลับ ไปนับดาวกันไหม" ที่เน็ตฟลิกซ์
ถ้านอนไม่หลับ ไปนับดาวกันไหม (มังงะ) ที่เครือข่ายข่าวอนิเมะ
งานประกาศผลรางวัลออสการ์ ครั้งที่ 6

งานประกาศผลรางวัลออสการ์ ครั้งที่ 6 เป็นการมอบรางวัลสำหรับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1932 ถึง 31 ธันวาคม ค.ศ. 1933 โดยงานจัดขึ้นที่ Fiesta Room โรงแรมแอมบาสซาเดอร์ ลอสแอนเจลิส
รางวัล

ผู้ได้รับรางวัลจะอยู่ในรูปแบบตัวหนา
รางวัล > Best Motion Picture Of The Year

42nd Street
Cavalcade
A Farewell to Arms
I Am a Fugitive from a Chain Gang
Lady for a Day - Columbia
Little Women
The Private Life of Henry VIII
She Done Him Wrong
Smilin' Through
State Fair
รางวัล > Achievement in Directing

Frank Capra - Lady for a Day
George Cukor - Little Women
Frank Lloyd - Cavalcade
รางวัล > Best Performance By An Actor In A Leading Role

Leslie Howard - Berkeley Square
Charles Laughton - The Private Life of Henry VIII
Paul Muni - I Am a Fugitive from a Chain Gang
รางวัล > Best Performance by An Actress In A Leading Role

Katharine Hepburn - Morning Glory
May Robson - Lady for a Day
Diana Wynyard - Cavalcade
รางวัล > Best Writing, Adaptation

Paul Green and Sonya Levien - State Fair
Victor Heerman and Sarah Y. Mason - Little Women
Robert Riskin - Lady for a Day
รางวัล > Best Story

Robert Lord - One Way Passage
Frances Marion - The Prizefighter and the Lady
Charles MacArthur - Rasputin and the Empress
รางวัล > Interior Decoration

William S. Darling - Cavalcade
Hans Dreier and Roland Anderson - A Farewell to Arms
Cedric Gibbons - When Ladies Meet
รางวัล > Achievement In Cinematography

Charles Bryant Lang, Jr. - A Farewell to Arms
George J. Folsey - Reunion in Vienna
Karl Struss - Sign of the Cross
รางวัล > Sound Recording

42nd Street - Harold C. Lewis
A Farewell to Arms - Nathan Levinson
Gold Diggers of 1933 - Nathan Levinson
I Am a Fugitive from a Chain Gang - Nathan Levinson
รางวัล > Assistant Director

(Seven winners.)
Al Alleborn - Warner Brothers
Charles Barton - Paramount
Sid Brod - Paramount
Charles Dorian - MGM
Orville O. Dull - MGM
Fred Fox - United Artists
Gordon Hollingshead - Warner Brothers
Percy Ikerd - 20th Century Fox
Arthur Jacobson - Paramount
Rick James - Universal
Edward Killy - RKO
Joseph A. McDonough - Universal
William J. Reiter - Universal
Frank Shaw - Warner Brothers
Ben Silvey - United Artists
Dewey Starkey - RKO
William Tummel - 20th Century Fox
John S. Waters - MGM
รางวัล > Short Subjects: Cartoons

Building a Building - Walt Disney, United Artists
The Merry Old Soul - Walter Lantz, Universal Studios
The Three Little Pigs - Walt Disney, United Artists
รางวัล > Short Subjects: Comedy

Mister Mugg - Universal Studios
A Preferred List - RKO Pictures
So This Is Harris! - RKO Pictures
รางวัล > Short Subjects: Novelty

Krakatoa - Educational Pictures
Menu - Pete Smith, MGM
The Sea - Educational Pictures
รางวัลด้านเทคนิคและวิทยาศาสตร์ > Class II Awards

Electrical Research Products, Inc. (ERPI)
For work in sound reproduction.
RCA Victor Company, Inc.
For work in sound reproduction.
รางวัลด้านเทคนิคและวิทยาศาสตร์ > Class III Awards

Fox Film Corporation, Fred Jackman and Warner Brothers Pictures, and Sidney Sanders and RKO Radio Pictures.
For work in the technologies of cinematography and film projection.